|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ‏ירושלים, י' באייר התשע"ו  ‏‏18 מאי 2016 |

מפרסום זה, יחול שינוי בתוכן הלוח "שיעור האינפלציה הצפוי משוק ההון ותחזיות החזאים", ושם הפרסום ישתנה בהתאם ל"הציפיות לאינפלציה מהמקורות השונים".

הלוח ימשיך לכלול דיווח על הציפיות לאינפלציה לטווח של שנה, הנגזרות משוק ההון באמצעות מודלים המחושבים בבנק ישראל, אשר גוזרים את האינפלציה הצפויה בהתבסס על הפרש התשואה בין אג"ח ממשלתיות נומינליות לאג"ח צמודות, ואת התחזיות של בנקים מסחריים וחברות יעוץ כלכלי. החל מפרסום זה, יכלול הלוח גם את הציפיות לאינפלציה לשנה הנגזרות מהריביות הפנימיות של הבנקים.

בשל אופק הזמן הארוך והמשתנה שבו משפיעה המדיניות המונטרית על האינפלציה, הועדה המונטרית, במסגרת דיוניה לקביעת המדיניות, בוחנת את כל טווח הציפיות ובתוכן גם את הציפיות פורוורד לטווח בינוני וארוך, המספקות מידע על סביבת האינפלציה הצפויה לאורך זמן. לכן, טווח הציפיות לאינפלציה הנגזרות משוק ההון המוצג בלוח הורחב, כך שהוא מציג את הציפיות לשנה הקרובה, את ציפיות הפורוורד[[1]](#footnote-1) לשנה השניה, לשנה השלישית, לאינפלציה מסוף השנה השלישית עד סוף השנה החמישית, וכן את הציפיות לכל חמש השנים הבאות. בנוסף, מופיעות בלוח גם הציפיות לאופק ארוך יותר החל מסוף השנה החמישית ועד סוף השנה העשירית.

כמו כן החל מפרסום זה ההודעה לא תכלול את הנתונים על אמצעי התשלום (M1) - נתונים אלו ימשיכו להתפרסם מידי חודש באתר בנק ישראל, בקישורים הבאים:

לוח "בסיס הכסף, אמצעי התשלום ורכיביו":

[http://www.boi.org.il/he/DataAndStatistics/Pages/MainPage.aspx?Level=3&Sid=23&SubjectType=2](https://e.boi.org.il/he/DataAndStatistics/Pages/MainPage.aspx?Level=3&Sid=23&SubjectType=2)

סדרת נתונים "אמצעי התשלום" במאגר הסדרות:

[http://www.boi.org.il/he/DataAndStatistics/Pages/SeriesData.aspx?SeriesCode=M1.M&DateStart=01/04/1981&DateEnd=29/02/2016&Level=4&Sid=47](https://e.boi.org.il/he/DataAndStatistics/Pages/SeriesData.aspx?SeriesCode=M1.M&DateStart=01/04/1981&DateEnd=29/02/2016&Level=4&Sid=47)

1. הציפיות פורוורד הן הציפיות לאינפלציה במהלך תקופה עתידית. למשל, הציפיות פורוורד לשנה השניה הן הציפיות לאינפלציה שתתקיים החל מעוד שנה וכלה בעוד שנתיים, הציפיות לאינפלציה לעוד 5-10 שנים הן הציפיות לאינפלציה השנתית הממוצעת שתתקיים מסוף השנה החמישית ועד סוף השנה העשירית, וכדומה. [↑](#footnote-ref-1)